Dominikos futbolo čempionatas
Dominikos futbolo čempionatas – aukščiausias Dominikos futbolo divizionas, įkurtas 1970 m. Jame žaidžia 8 šalies klubai. Pirmąją ir antrąją vietas lygoje užėmusios komandos nuo 2005 m. žaidžia pirmame CFU klubų čempionato etape, vėliau yra kvalifikuojamos į CONCACAF Čempionų lygą. 2006 m. šalies klubai nedalyvavo regioninėse varžybose. Kiekviena komanda žaidžia 14 lygos varžybų (namų ir išvykos) prieš kitus 7 klubus. Pirmąją vietą užėmusi komanda tampa šalies čempione. Aštuntąją, paskutinę vietą, užėmęs klubas perkeliamas į žemesnę lygą – Dominikos pirmąjį divizioną.